چاغی: اسسٹنٹ کمشنر تفتان نا پارت آ لیویز فورس انا رسالدار حاجی غلام دستگیر بڑیچ پاک ایران سیمی شار تفتان اٹی بازار نا دورہ ءِ کرے ہراڑے او سبزی فروش فروٹ اسٹال آتون اوار دوکان تیٹی سفائی ستھرائی و پرائس لسٹ انا رداٹ ہلنگ نا جاچ ءِ ہلک و دوکاندارآتے تنبیہ کرے کہ او روچہ نا تُو اٹی سفائی نا خاص خیال ءِ تخر و پرائس لسٹ ءِ پاش ءُ جاگہ سے آ خلیر تانکہ مخلوق نا خن تا مون آ مرے و مخلوق اونا رداٹ ہلنگ کیر۔ داکان بیدس اومیڈیا تون گپ وتران کرسا پارے کہ تفتان بازار اٹی پرائس لسٹ آ عملدرآمد ءِ پک کننگک۔ اگہ دوکاندار اس نرخ نامہ نا خلاف ورزی ءِ کرسا ہلنگا تو اودے بھلو جرمانہ اس و بند کننگک۔
(اے پی پی)
